armvectores/hy_wikipedia_2023 huggingface dataset:
Եգիպտական շուկա

Եգիպտական շուկա (թուրքերեն՝ Mısır Çarşısı, թարգմանվում է որպես Եգիպտական շուկա), շուկա Ստամբուլում։ Համարվում է Ստամբուլի ամենամեծ շուկաներից մեկը։ Գտնվում է Ֆաթիհ շրջանի Էմինյոնյու թաղամասում։ Այն քաղաքի ամենաբազմամարդ հատվածն է՝ Գրանդ բազարից հետո։ Կառույցը ունի լատինական L տառի տեսք և վեց դարպասներ։ Շուկայի գմբեթները պատված են կապարով։


== Պատմություն ==
Կան մի շարք փաստաթղթեր, որոնք վկայում են, որ շուկայի առաջին անվանումը եղել է "Նոր շուկա կամ Նոր բազար": Շուկայի կառույցը տրամադրվեց Նոր մզկիթի կազմից և ստացավ "Եգիպտական շուկա" (թուրքերեն՝ Mısır Çarşısı) անվանումը, քանի որ այն կառուցվել էր Օսմանյան կայսրության մաս կազմող Եգիպտոսի էյալեթից գանձվող հարկերից 1660 թվականի։ Mısır բառը ժամանակակից թուրքերենում ունի երկու նշանակություն՝ "Եգիպտոս" և "եգիպտացորեն": Սա է պատճառը, որ շատ հաճախ շուկայի անվանումը սխալմամբ թարգմանվում է որպես "Եգիպտացորենի շուկա": Շուկան եղել է (և ներկայումս էլ հանդիսանում է) Ստամբուլում համեմունքների վաճառքի գլխավոր կենտրոնը, սակայն վերջին տարիներին այստեղ բացվում են նաև այլ ապրանքների վաճառքով զբաղվող խանութներ։
Շուկան իրենով հանդիսանում է Նոր մզկիթի համալիրի մի մասը։ Հարկերը, որոնք ստացվում են խանութների վարձակալությունից, հատկացվում է մզկիթի պահպանմանը։
Կառույցը նախագծվել և ձևավորվել է պալատական ճարտարապետ Խոջա Քասըմ աղայի կողմից, սակայն շինարարական աշխատանքները սկսվել են մեկ այլ պալատական ճարտարապետ Մուստաֆա Աղայի կողմից 1660 թվականի վերջին ամսին։ Այն հաջորդել է Ստամբուլի մեծ հրդեհին, որը սկսվել էր 1660 թվականի հուլիսի 24-ին և տևել ավելի քան երկու օր (տևել է 49 ժամ, համաձայն Աբդի փաշայի հուշերի)։ Հրդեհի արդյունքում մեծապես տուժել են քաղաքի արվարձանների մեծ մասը։ Քաղաքի խոշորամասշտաբ վերակառուցումը և վերազարգացումը սկսվեց հրդեհից անմիջապես հետո, որը ներառում էր նաև Նոր մզկիթի կառուցումը 1660 թվականին (ընդհատվել էր 1603- 1660 թվականներին և վերջնականապես կառուցվել՝ 1665 թվականի)։ Նույն տարվա մեջ սկսվեց նաև Եգիպտական շուկայի կառուցումը։ Շուկայի շինարարությանը անմիջականորեն հետևել է Թուրհան Հատիջե սուլթանը օսմանյան սուլթան Մեհմեդ IV-ի մայրը։


== Եգիպտական շուկան այսօր ==
Եգիպտական շուկայում առկան է համեմունքների ավելի քան 85 խանութ։ Վաճառվում են նաև թուրքական քաղցրավենիք, ոսկեղեն, հուշանվերներ, չորացրած մրգեր և ընկուզեղեն։
Շուկան բաց է երկուշաբթիից շաբաթ առավոտյան 08:00-ից մինչև 19:00, իսկ կիրակի օրերին՝ 10:00- 20:00: Շուկան փակ է կրոնական և պետական տոների օրերին։


== Պատկերասրահ ==

		
		
		
		


== Տես նաև ==
Գրանդ բազար
Ստամբուլի առևտրի կենտրոնների ցանկ


== Ծանոթագրություններ ==


== Աղբյուրներ ==
Freely John (2000)։ Blue Guide Istanbul։ W. W. Norton & Company։ ISBN 0-393-32014-6 


== Արտաքին հղումներ ==
Egyptian Bazaar Photos with information Archived 2007-09-28 at the Wayback Machine.
Buying Spices in Istanbul's Egyptian Bazaar - illustrated article in English
Points From Turkey, Istanbul - Egyptian Spice Bazaar Archived 2007-05-05 at the Wayback Machine.
Թաիրովի փողոց (Երևան)

Թաիրովի փողոց, փողոց Երևանի Կենտրոն վարչական շրջանում։ Անվանվել է հայ այգեգինեգործ Վասիլ Թայիրովի պատվին։


== Տվյալներ ==
Գտնվում է Նորագյուղ թաղամասում։ Սկսվում է Էջմիածնի հին խճուղու սկզբից, ձգվում հյուսիսարևմտյան ուղղությամբ, Հրազդան գետի աջ ափով հասնում Հաղթանակի կամուրջ (ներքին Հրազդանի ոռոգիչ ջրանցք)։


== Նշանակալի օբյեկտներ ==
ՀՀ ոստիկանության Երևանի ճանապարհային ոստիկանության բաժին
ՀՀ մշակույթի նախարարության պատմամշակութային արգելոց-թանգարանների և պատմական միջավայրի պահպանության ծառայություն
№81 միջնակարգ դպրոց
ՀՀ մշակույթի նախարարության պատմամշակութային ժառանգության գիտա-հետազոտական կենտրոն ՊՈԱԿ


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Սադովսկիե Դուբինի

Սադովսկիե Դուբինի (ուկրաիներեն՝ Садівські Дубини), գյուղ Ուկրաինայի Վոլինի մարզի Լոկաչինի շրջանում։
2001 թվականի տվյալներով Սադովսկիե Դուբինի գյուղում բնակվում էր 67 մարդ։ Բնակավայրը զբաղեցնում է 0,75 կմ² տարածք։ Բնակչության խտությունը կազմում էր 89,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիրիկներ (նկար, Վան Գոգ)

Հիրիկներ (ֆր.՝ Les Iris), հոլանդացի գեղանկարիչ Վինսենթ վան Գոգի կտավը, որն ստեղծվել է 1889 թվականին՝ նկարչի մահից մեկ տարի առաջ։
Կտավում բացակայում է լարվածությունը, ինչն առկա էր նախորդ աշխատանքներում։ Նկարիչն այս նկարն անվանել է «իր հիվանդությունը լիցքաթափող», քանի որ զգում էր, որ նկարելն օգնում է պայքարելու հիվանդության դեմ։ Այս նկարում, ինչպես նաև որոշ այլ նկարներում, զգացվում է ճապոնական ուկիյո-է փորագրության ազդեցությունը։ Այն դրսևորվում է ուրվագծերի ընդգծմամբ, անսովոր դիտանկյունով, օբյեկտի` իրեն ոչ բնորոշ գույներով ներկայացմամբ։


== Սեփականատերեր ==
Սկզբնական շրջանում նկարը ձեռք է բերել ֆրանսիացի արվեստագետ Օկտավ Միրբոն` վճարելով 300 ֆանկ։ 1987 թվականին «Հիրիկները» դարձել է ամենաթանկ կտավը՝ ժամանակի համար սահմանելով ռեկորդային գումար. այն վաճառվել է Ալան Բոնդին 53.9 միլիոն դոլարով (ռեկորդը պահպանվել է 2.5 տարի)։ Սակայն վերջինս, չունենալով բավարար գումար գործարքը ավարտին հասցնելու համար, 1990 թվականին վերավաճառել է կտավը Փոլ Գեթթի թանգարանին։


== Ծանոթագրություններ ==
Վեսելովկա (գյուղ, Զնամենկայի շրջան)

Անվան այլ կիրառումների համար տե՛ս՝ ՎեսելովկաՎեսելովկա (ուկրաիներեն՝ Веселівка), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Վեսելովկա գյուղում բնակվում էր 8 մարդ։ Բնակավայրը զբաղեցնում է 4,32 կմ² տարածք։ Բնակչության խտությունը կազմում էր 1,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խիյտոլա

Խիյտոլա (ռուս.՝ Хийтола, ֆիններեն՝ Hiitola), գյուղ Ռուսաստանի, Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իտատկա (գյուղ, Տոմսկի շրջան)

Իտատկա (ռուս.՝ Итатка), գյուղ Ռուսաստանի, Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 1350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուսաղբյուր (Արագածոտնի մարզ)

Անվան այլ կիրառումների համար տե՛ս՝ Լուսաղբյուր (այլ կիրառումներ)Լուսաղբյուր, գյուղ Հայաստանի Արագածոտնի մարզի Աշտարակ տարածաշրջանի Արտաշավան համայնքում։
Գյուղը գտնվում է Արտաշավան գյուղից՝ 2 կմ հյուսիս-արևմուտք, բարձրությունը ծովի մակերևույթից՝ 1780 մ։


== Բնակչություն ==
Ըստ Հայաստանի 2001 թվականի մարդահամարի, Լուսաղբյուր համայնքի մշտական բնակչությունը 624, իսկ առկա բնակչությունը 606 հոգի է։


== Տնտեսություն ==
Բնակչությունը զբաղվել է անասնապահությամբ և երկրագործությամբ։


== Պատմամշակութային կառույցներ ==
Գյուղում են գտնվում XIX դարի եկեղեցին (եկեղեցին կիսաքանդ) և XX դարի «Լուսաղբյուր» մատուռը։ Մատուռը հայտնի է հարակից մասում՝ հատակից դուրս եկող աղբյուրով, որն էլ հայտնի է իր բուժիչ ջրով։
Ըստ նախկին Լուսաղբյուր (Կոթեր, Ղոյթուր) գյուղի, որը գտնվում էր Արևմտյան Հայաստանի, էրզրումի վիլայեթի, Դերջանի գավառակում։ Կոթերն ուներ Ս. Գևորգ անունով եկեղեցի։
1940 թ - ին Լուսաղբյուրի բնակչությունը տեղափոխվելով Երևան քաղաքի Սիլիկյան թաղամաս (Երրորդ գյուղ), որից հետո գյուղն դատարկվել է։
Գյուղի հարևանությամբ է գտնվում Հայոց այբուբենի հուշարձանը։


== Տես նաև ==
Լուսաղբյուրի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Երկաթածխածնային համաձուլվածքներ

Երկաթածխածնային համաձուլվածքներ, երկաթի և ածխածնի համաձուլվածքներ, որոնց հիմքը երկաթն է։ Տարբերում են մաքուր երկաթածխածնային համաձուլվածքներ, որոնք ստացվում են փոքր քանակությամբ ու օգտագործվում հետազոտական նպատակներով, և տեխնիկական երկաթածխածնային համաձուլվածքներ՝ պողպատներ(մինչև 2% C) և թուջեր (C-ն 2%-֊ից ավելի), որոնց համաշխարհային արտադրությունը չափվում է հարյուրավոր միլիոն տոննաներով։ Տեխնիկական երկաթածխածնային համաձուլվածքը պարունակում է խառնուկներ, որոնք լինում են սովորական (ֆոսֆոր, ծծումբ, մանգան, սիլիցիում, ջրածին, ազոտ, նիկել, թթվածին), լեգիրող (․քրոմ, նիկել, մոլիբդեն, վոլֆրամ, վանադիում, տիտան, կոբալտ, պղինձ և սյլն) և մոդիֆիկացնող(մագնեզիում, ցերիում, կալցիում և այլն)։ Պողպատնևրի և թուջերի կառուցվածքն ու հատկությունները որոշում են մեծ մասամբ Fe—С համակարգով, որի գիտական ուսումնասիրության հիմքը դրել են ռուս մետալուրգներ Պ․ Պ․ Անոսովը (1831 թ.) և Դ․ Կ․ Չերնովը (1868 թ.)։


== Գրականություն ==
Тыркель Е, История развития диаграммы железо-углерод, пер․ с польск», 
М․, 1968; Бунин К․ П․, Баранов А․ А․, Металлография, М․, 1970․
Լուկա Յաղջիև

Լուկա Լազարի Յաղջիև (Յաղջյան) (հունիսի 29, 1910(1910-06-29), Տավրիկյան նահանգ, Ռուսական կայսրություն - օգոստոսի 15, 1993(1993-08-15), Դնեպր, Ուկրաինա), հրթիռաշինության բնագավառի հայ գիտնական։ Սոցիալիստական աշխատանքի հերոս (1961):


== Կենսագրություն ==
Լուկա Յաղջիևը ծնվել է 1910 թվականի հունիսի 29-ին, Ժելյաբովկա (Նիժնեգորսկի շրջան, Ղրիմ) գյուղում։ 1932 թվականին ավարտել է Ղրիմի գյուղատնտեսության մեքենայացման տեխնիկումը, 1938 թվականին ընդունվել է Լենինգրադի պոլիտեխնիկական համալսարան, սակայն ուսումը կիսատ է թողել և կամավոր մեկնել ռազմաճակատ։ 1944 թվականի հուլիսին եղել է տեխնիկական մասի հրամանատարի օգնական, այնուհետև ավագ տեխնիկ-լեյտենանտ։ 1941 թվականի սեպտեմբերի 4-ին թեթև վիրավորվել է։ 1947 թվականին զորացրվել է։ Դնեպրոպետրովսկում կառուցվող ավտոմոբիլային գործարանում եղել է առաջատար փորձաքննիչ։
1963 թվականին ավարտել է Դնեպրոպետրովսկի պետական համալսարանը։ 1947-1977 թվականներին աշխատել է «Յուժմաշ» ԱՄ-ում (Դնեպրոպետրովսկ), 1953-1960 թվականներին՝ արտադրության պետ, 1960-1965 թվականներին՝ գործարանի գլխավոր ճարտարագետ, 1965-1977 թվականներին՝ միավորման գլխավոր տնօրենի տեղակալ։ Էական ներդրում ունի միջմայրցամաքային մարտական հրթիռների, կրող-հրթիռների և տարբեր նշանակման արբանյակների մշակման ու ստեղծման բնագավառում։ Յաղջիևի ղեկավարությամբ մշակվել և իրականացվել են թռչող ապարատների, հիմնական և օժանդակ արտադրության համար նախատեսված սարքավորումների արտադրության կազմակերպչական և տեխնոլոգիական մակարդակը բարձրացնող արդյունավետ միջոցառումներ։ Յաղջիևի մասնակցությամբ մշակված տեխնոլոգիաները և նմանակը չունեցող բացառիկ սարքավորումները հնարավորություն տվեցին ստեղծել համաշխարհային գիտության ու տեխնիկայի առաջատար մակարդակին համապատասխանող թռչող ապարատներ՝ «Ցիկլոն», «Դնեպր», «Զենիթ» տիեզերական կրող հրթիռներ, Ռ-1, Ռ-2, Ռ-5Մ, Ռ-12, Ռ-12Ու, Ռ-14, Ռ-14Ու բալիստիկ հրթիռներ, Ռ-16, Ռ-16Ու, Ռ-36, ՄՌ-ՈւՌ-100, Ռ-36Մ միջմայրցամաքային հրթիռներ և այլն։


== Մահ ==
Ապրել է Դնեպրոպետրովսկ քաղաքում։ Մահացել է նույն տեղում, 1993 թվականի օգոստոսի 15-ին։ Թաղված է Դնեպրոպետրովսկի Սուրսկո-Լիտովսկի գերեզմանատանը։


== Պարգևներ ==
ԽՍՀՄ Պետական մրցանակ (1977)
Լենինյան մրցանակ (1961)
Լենինի շքանշան (1959, 1961, 1969)
Աշխատանքային կարմիր դրոշի շքանշան (1956)
«Մուրճ և մանգաղ» մեդալ
Հայրենական մեծ պատերազմի 1-ին աստիճանի շքանշան (1987)
«Քաջության համար» մեդալ (21.02.1945)


== Ծանոթագրություններ ==


== Արտաքին հղումներ ==
 Լուկա Յաղջիև «Երկրի հերոսներ» կայքում
Գալեմքյարյան

Գալեմքյարյան, հայկական ազգանուն։


== Ազգանունը կրողներ ==
Գրիգորիս Գալեմքյարյան (1862-1917), բանասեր։
Զարուհի Աշոտի Գալեմքյարյան (1874-1971), գրող։
Հակոբ Գևորգի Գալեմքյարյան (1874-՞), մտավորական։


== Տես նաև ==
Գալեմքերյանց


== Ծանոթագրություններ ==
Սիտովիչի (գյուղ, Կովելի շրջան)

Սիտովիչի (ուկրաիներեն՝ Ситовичі), գյուղ Ուկրաինայի Վոլինի մարզի Կովելի շրջանում։ Հիմնադրվել է 1635 թվականին։
2001 թվականի տվյալներով Սիտովիչի գյուղում բնակվում էր 332 մարդ։ Բնակավայրը զբաղեցնում է 0,008 կմ² տարածք։ Բնակչության խտությունը կազմում էր 41,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շչուչյա Գրեբլյա

Շչուչյա Գրեբլյա (ուկրաիներեն՝ Щуча Гребля), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Շչուչյա Գրեբլյա գյուղում բնակվում էր 325 մարդ։ Բնակչության խտությունը կազմում էր 641,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեկի Կավահարա

Ռեկի Կավահարա (ճապ. 川原 礫 Կավահարա Ռեկի, 1974[…], Տակասակի, Գումմա, Ճապոնիա) ճապոնացի գրող, որը գրել է Sword Art Online և Accel World լայթ-նովելները։


== Կենսագրություն ==
Ծնվել է 1974 թ. Ճապոնիայի Գունմա պրեֆեկտուրայում։
2008 թ. Ռեկի Կավահարան ուղարկեց իր Accel World լայթ-նովելը ASCII Media Works հրատարակչության կողմից կազմակերպվող Dengeki Novel Prize 15-րդ մրցույթին, որտեղ էլ հաղթեց գլխավոր մրցանակը։ Ստեղծագործության առաջին հատորը լույս տեսավ ASCII Media Works հրատարակչության կողմից 2009 թ. փետրվարի 10-ին։ Այս պահին Accel World-ը ունի 16 հատոր։
Sword Art Online-ը Կավահարան սկսել էր 2002 թ. և տեղադրել համացանց՝ Ֆումիո Կունորի կեղծանվան տակ։ Dengeki մրցանակը ստանալուց հետո նա հանձնեց ռանոբեն տպագրության։
2012 թ. դեկտեմբերին գիրքը լույս էր տեսել 10 միլիոնից ավել օրինակով։ Այս ցուցանիշը գրանցվել էր դեբյուտից ընդամենը 3 տարի և 8 ամիս հետո՝ հաշշված 2009 թ. ապրիլից։ 2013 թ. մարտի 23-ին Ռեկի Կավահարան արժանացավ Tokyo Anime Award մրցանակին՝ «Լավագույն ինքնուրույն աշխատանք» կատեգորիայում։
2014 թ. հունվարին հայտարարվել էր, որ Sword Art Online գրքի օրինակների քանակը Ճապոնիայից դուրս գերազանցել է 11 միլիոնը։
Կավահարայի 2 լայթ-նովելների հիման վրա էլ նկարահանվել են անիմեներ։


== Ծանոթագրություններ ==


== Հղումներ ==
Ռեկի Կավահարան Twitter կայքում
Ռեկի Կավահարան Anime News Network-ի հանրագիտարանում
Word Gear
Բութիա թերակղզի

Բութիա (անգլ.՝ Boothia Peninsula, նախկինում կոչվել է Բութիա Ֆելիքս, ինչպես նաև՝ Բուսիա Ֆելիքս), թերակղզի Հյուսիսային Ամերիկայի ծայր հյուսիսում՝ Կանադայում։ Բութիայում է գտնվում մայրցամաքի հյուսիսային ծայրակետը՝ Մերչիսոն հրվանդանը։


== Անվանում ==
Հայտնագործել է անգլիացի բևեռախույզ Ջոն Ռոսը 1829 թվականին և իր արշավախմբին դրամով օժանդակած անգլիացի վաճառական Ֆելիքս Բութի անունով կոչել Բութիա։


== Ծանոթագրություններ ==
Ալ Ասիմա

Էլ Ասիմա (արաբ․՝ العاصمه‎‎‎), Քուվեյթի վեց մուհաֆազներից (նահանգապետություն) մեկը, գտնվում է երկրի կենտրոնական մասում։ 2014 թվականի հունիսի տվյալներով բնակչության թվաքանակը եղել է 534.964: 2018 թվականի դեկտեմբերին այդ ցուցանիշը հասել է 584 313-ի։ Զբաղեցնում է շուրջ 200 քառակուսի կիլոմետր տարածք։ Նահանգի վարչական կենտրոնը և միաժամանակ երկրի մայրաքաղաքը Էլ Քուվեյթն է։


== Ծանոթագրություններ ==


== Տես նաև ==
Քուվեյթի վարչական բաժանում
Խուրսաշեն

Խուրսաշեն (այժմ կոչվում է Աշաղի Սալահլի ադրբ.՝ Aşağı Salahlı), գյուղ ներկայիս Ադրբեջանական Հանրապետության Ղազախի շրջանում։ Մտնում է Մեծ Հայքի Գուգարք նահանգի Ձորոփոր գավառի մեջ։


== Արտաքին հղումներ ==
Խուրսաշեն բնակավայրը «GEOnet Names Server» կայքում։
Կամպո դի Տրենս

Կամպո դի Տրենս (գերմ.՝ Freienfeld, իտալերեն՝ Campo di Trens), կոմունա Իտալիայում Տրենտինո Ալտո Ադիջե մարզի Բոլցանո գավառում։ Սահմանակից է Ֆորտեցա, Ռաչինես, Ռիո դի Պուստերիա, Սարենտինո, Վալ դի Վիցե, Վիպիտենո համայնքներին։
Բնակչության թվաքանակը 2014 թվականի տվյալներով եղել է 2.662: Բնակչության խտությունը կազմում է 26 մարդ/կմ²։ Համայնքը զբաղեցնում է 95 կմ² տարածք։ Փոստային ինդեքս՝ 39040, հեռախոսային կոդ՝ 0472։


== Ժողովրդագրություն ==
Բնակչության թվաքանակի փոփոխությունները. 


== Ծանոթագրություններ ==


== Արտաքին հղումներ ==
Կամպո դի Տրենս/Ֆրայենֆելդ համայնքի պաշտոնական կայքէջը (իտալերեն և գերմաներեն)
Կրեսպադորո

Կրեսպադորո (իտալերեն՝ Crespadoro), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 1536 մարդ (2008), բնակչության խտություն՝ 49 մարդ/կմ²։ Զբաղեցնում է 30 կմ² մակերես։ Փոստային ինդեքս 36070։ Հեռախոսային կոդ՝ +39 0444։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0444 429005
Էլեկտրոնային փոստ՝ segreteria@comune.crespadoro.vi.it
Պաշտոնական կայք՝ http://www.comune.crespadoro.vi.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռուբեն Յոլյան

Ռուբեն Հովսեփի Յոլյան (1894 կամ հունիսի 6, 1894(1894-06-06), Գորիս, Հայաստան - 1955 կամ հուլիսի 1, 1955(1955-07-01), Երևան, Հայկական ԽՍՀ), հայ վիրաբույժ։ Բժշկական գիտությունների դոկտոր (1936 թ.), պրոֆեսոր (1936 թ.), ՀԽՍՀ գիտության վաստակավոր գործիչ, ԽՍՀՄ ԲԳԱ թղթակից անդամ (1946 թ.), ԵրԲԻ ֆակուլտետային վիրաբուժության ամբիոնի վարիչ։ Հայաստանում արյան փոխներարկման ԳՀԻ հիմնադիրը։ ԵՊԲՀ-ում առաջադեմ ուսանողներին տրվում է նրա անունով անվանական կրթաթոշակ։
Երաժշտագետ Իզաբելա Յոլյանի հայրը։


== Կենսագրություն ==
1919 թվականին ավարտել է Կիևի համալսարանի բժշկական ֆակուլտետը։ 1934 թվականից ղեկավարել է Երևանի բժշկական ինստիտուտի ընդհանուր վիրաբուժության, 1935 թվականից՝ ֆակուլտետային վիրաբուժության ամբիոնները։
Հայրենական պատերազմի (1941-1945 թթ.) տարիներին եղել է Երևանի տարհանման հոսպիտալների խորհրդատու։
1932-1955 թվականներին ղեկավարել է Մոսկվայի արյունաբանության և արյան փոխներարկման կենտրոնական ինստիտուտի Երևանի մասնաճյուղը (1947 թվականից՝ Արյունաբանության և արյան փոխներարկման ԳՀԻ, 1955 թվականից՝ Ռուբեն Յոլյանի անվան)։

1946-1955 թվականներին եղել ԽՍՀՄ ԳԽ պատգամավոր։ Եղել է ՀԽՍՀ վիրաբույժների ընկերության նախագահ (1937-1954 թթ.), Վիրաբույժների համամիութենական ընկերության վարչության, Վիրաբույժների միջազգային ազգային ընկերակցության (1953-1955 թթ.) անդամ։


== Գիտական գործունեություն ==
Գիտական աշխատանքները վերաբերում են արյան փոխներարկման, կլինիկական վիրաբուժության, վնասվածքաբանության, ուռուցքաբանության, անեսթեզիոլոգիայի, երկրամասային ախտաբանության, վարակված վերքերի և վիրաբուժության վարակների սուլֆանիլամիդային պատրաստուկներով բուժման, վնասվածքային շոկի, նյարդային համակարգի սնուցող ֆունկցիայի պարզաբանման խնդիրներին։


== Հիշատակ ==
Ռռւբեն Յոլյանի անունով են կոչվել Գորիսի փողոցներից մեկը և քաղաքային հիվանդանոցը։


== Երկեր ==
Ռազմադաշտային վիրաբուժության համառոտ ձեռնարկ, Ե 1934։
Արյան փոխներարկում, Ե., 1936:
Պենիցիլինի կիրառումը խիրուրգիայում, Ե., 1955:
Лекции по частной хирургии, 1955
Сборник научных трудов, Е., 1960.


== Տես նաև ==
Ռուբեն Յոլյանի անվան Արյունաբանական կենտրոն


== Ծանոթագրություններ ==
Նոր տրեդ-յունիոններ

Նոր տրեդ-յունիոններ (անգլ.՝ New Trade Unions), արհմիութենական կազմակերպություններ Անգլիայում։
Առաջացել են XIX դարի 1880-ական թվականների վերջին 1890-ական թվականների սկզբին, բանվորական շարժման վերելքի պայմաններում։ Հարել են բանվորական շարժման ձախ ուղղությանը։ Առաջին նոր արհմիությունները գազի արդյունաբերության բանվորներին դոկերների 1889 թվականին ստեղծված միություններն էին։ Ի տարբերություն «հին» տրեդ-յունիոնների, որոնք միավորում էին հիմնականում նույն մասնագիտության բանվորներին, նոր արհմիությունները կազմակերպվում էին արտադրական հատկանիշով (նույն ճյուղի տարբեր մասնագիտությունների բանվորներ)` հնարավորություն տալով նախկինում արհմիութենական շարժման մեշ չընդգրկված ոչ որակյալ բանվորներին ներգրավվելու նրա մեջ։ Նոր արհմիությունները մարտական ոգի մտցրեցին բանվորական շարժման մեջ։ Հանդես եկան բանվորական օրենսդրության, բանվորների նյութական կյանքի ու աշխատանքային պայմանների բարելավման, 8-ժամյա աշխատանքային օրվա, հողի և արտադրության միջոցների ազգայնացման պահանջներով։ Իրենց ազդեցությունը բանվորական լայն մասսաների շրջանում պահպանելու համար «հին» արհմիությունները սկսեցին իրենց շարքերն ընդունել ոչ որակյալ բանվորների։ Նոր արհմիությունները դեմ էին ձեռնարկատերերի հետ փոխզիջումների քաղաքականությանը, նպաստում էին արհմիությունների խոշորացմանը, դրանք ազգային մասշտաբի կազմակերպություն դարձնելու համար։ Առաջին համաշխարհային պատերազմի (1914-1918) ժամանակ նոր արհմիությունները կորցրեցին իրենց մարտական բնույթը և կանգնեցին համաձայնողական ուղու վրա։
Recorded Music NZ

Recorded Music NZ (նախկինում — Ձայնագրող ընկերությունների նորզելանդական միություն (անգլ.՝ Recording Industry Association of New Zealand), կրճատ՝ RIANZ), ոչ առևտրային կազմակերպություն, որը միավորում է երաժշտական պրոդյուսերներին, ձայնագրման լեյբլներին, վաճառողներին և երաժիշտներին, ովքեր կապված են երաժշտական արտադրանքի վաճառքների հետ Նոր Զելանդիայում։ Անդամությունը Recorded Music NZ-ում բաց է, սակայն առավել մեծ ազդեցություն ունեն «մեծ եռյակի» լեյբլները՝ (Sony, Universal և Warner), մյուս կազմակերպությունները ունեն հաղորդակցված կարգավիճակ։
Մինչ 2013 թվականի հունիս միությունը հայտնի էր որպես «Ձայնագրող ընկերությունների նորզելանդական միություն» (RIANZ): Այդ ժամանակ RIANZ-ը և PPNZ Music Licensing-ը միավորվեցին դառնալով Recorded Music NZ:
Recorded Music NZ-ը հանդիսանում է IFPI-ի անդամ։


== Մրցանակներ ==
«New Zealand Music Awards» — ежегодная премия Recorded Music NZ-ի ամենամյա մրցանակ, տրվում է ձայնագրման ոլորտում նշանակալի նվաճումների համար, համարվում է Նոր Զելանդիայում առավել հեղինակավոր մրցանակը։ Շնորհվում է 1965 թվականից։


== Չարթեր ==
Recorded Music NZ-ը հրապարակում է նորզելանդական ալբոմների և սինգլների պաշտոնական չարթեր։ Սինգլների թոփ-40 հաշվարկվում է ինչպես վաճառքների (ներառյալ ներբեռնումներ) արդյունքների հիման վրա, այնպես էլ ռադիոյով հեռարձակումների տվյալների վրա, 3:1 հարաբերակցությամբ։ Տվյալների հավաքագրմամբ զբաղվում է Radioscope գործակալությունը։
Recorded Music NZ-ը նաև հրապարակում է տարեկան չարթեր։


== Ծանոթագրություններ ==


== Արտաքին հղումներ ==
Recorded Music NZ պաշտոնական կայք
PPNZ պաշտոնական կայք
Love Music — RIANZ-ի կրթական կայք
New Zealand Music Awards մրցանակի պաշտոնական կայք
IFPI կայքը
Նոզելանդական չարթերի ոչ-պաշտոնական կայք, արխիվներում որոնումների հնարավորությամբ Archived 2013-05-18 at the Wayback Machine.
Ջոն Ուիլքս Բութ

Ջոն Ուիլքս Բութ (անգլ.՝ John Wilkes Booth, մայիսի 10, 1838(1838-05-10), Բել Էյր, Մերիլենդ - ապրիլի 26, 1865(1865-04-26), Պորտ Ռոյալ, Վիրջինիա), ամերիկացի թատրոնի դերասան։ 1865 թվականի ապրիլի 14-ին սպանել է ԱՄՆ նախագահ Աբրահամ Լինքոլնին։


== Կենսագրություն ==
Ջոն Ուիլքս Բութը ծնվել է 1838 թ. մայիսի 10-ին Բել Էյր Մերիլենդում։ Նրա ընտանիքի անդամները նույնպես դերասաններ էին։ Նրա հայրը խաղացել է Կովենդ Գարդեն և Դրուրի Լեյն թատրոններում։ Նաև նրա մեծ եղբայրը Էդվին Թոմաս Բութ (1833—1893) նա էլ է խաղացել թատրոնում։ Ընտանիքի ավանդույթների համաձայն, Ջոն Ուիլքս Բութը նույնպես դերասան էր Շեքսպիրյան ռեպերտուարայում։ Քսանհինգ տարեկանում նա դեբյուտ է ունեցել թատրոնի բեմում և շուտով դարձել իր ժամանակի ամենահայտնի դերասաններից մեկը։ Համագործակցում է Ռիչմոնդը «Shakespearean company» թատրոնի հետ։
1854 թ. Հարպերս Ֆերրիում  կամավորը մասնակցեց Ջոն Բրաունի ելույթի ճնշմանը։ Հյուսիսային և հարավային պատերազմի ժամանակ նա դարձավ Կոնֆեդերացիայի գաղտնի գործակալ, որը հանձնեց իր անօրինական դեղերը։ Նա մասնակցեց հակակառավարական դավադրությանը, որի մասնակիցները առաջինը խորհեցին նախագահ Աբրահամ Լինքոլնի առևանգումը, այնուհետև, պատերազմի ավարտին, նրա սպանությունը և ԱՄՆ կառավարության հիմնական անդամները։ Կառավարության որոշ անդամների վրա փորձ էր արվել, բայց միայն Լինկոլն էր սպանվել։
1865 թ. ապրիլի 14-ին Վաշինգտոնում գտնվող Ֆորդ թատրոնում տեղի ունեցած ելույթում մահացու վիրավորվելով նախագահ Լինկոլնը ատրճանակով կրակել է։ Բութը զբաղված չէր այդ օրը նվագախմբում, և ընդհանրապես ընդամենը երկու անգամ հնչեց Ֆորդ թատրոնում, բայց հաճախ այցելում էր իր գործընկեր դերասաններին և գիտեր ինչպես շենքը, այնպես էլ ռեպերտուարը։
«Իմ ամերիկացի զարմիկը» կատակերգության ամենասուր վայրում նա ներխուժեց նախագահական տուփ և կրակեց կրակողներից մեկի վրա, ակնկալելով, որ կրակոցի ձայնը կծաղրեց ծիծաղի պայթյունից։


== Մահը ==
Խուճապի մեջ նա կարողացավ փախչել, սակայն 1865 թ. ապրիլի 26-ի ուշ երեկոյան նրան բռնել էր Վիրջինիա նահանգի ոստիկանությունը ախոռում, որտեղ նա թաքնվում էր պահակներից մեկի հետ։ Ոստիկանությունը հրդեհել է ախոռը, Բութը դուրս է եկել, զինամթերքով զինված, և այդ պահին մահացու վիրավորվել էր զինվոր Բոստոն Կորբետի կողմից։ Նրա վերջին խոսքերն էին. «Ասա մայրիկիս, որ ես մահացել եմ, իմ երկրի  համար պայքարելիս»։


== Ծանոթագրություններ ==
Շովինիզմ

Շովինիզմը (ֆր.՝ chauvinsme) գաղափարախոսություն է, որի էությունը կայանում է ազգային գերակայության քարոզումը խտրականության «իրավունքը» հիմնավորելու և այլ ժողովուրդներին ճնշելու նպատակով։ Ազգայնականության ծայրահեղ տեսակներից է, որի ժամանակ ազնիվ նպատակներին հասնում են անպետք միջոցներով։ Ի տարբերություն ազգայնականների, որոնք «բարձրացնում են» իրենց ազգը՝ այն «առաջինը» դարձնելու նպատակով (ամենալավը), շովինստները (նույն նպատակով՝ տեսնել իրենց ազգը առաջինը) թույլ են տալիս իրենց «գցել» (ստորացնել) ուրիշ ազգությունների ներկայացուցիչներին, այսինքն առաջինների շարժիչ ուժը «սերն է սեփականի նկատմամբ», երկրորդներինը՝ «ատելությունը ուրիշների նկատմամբ»։ Ահա թե ինչու ազգայնականության գաղափարաբանները միշտ հանդես են գալիս ազգերի հավասարության օգտին, այն դեպքում երբ շովինիստները հակառակն են անում՝ իրենց ազգին օժտելով հատուկ իրավունքներով։


== Տերմինի առաջացումը ==
Շովինիզմը բառը եկել է Նիկոլա Շովենի (ֆր. Nicolas Chauvin) անունից, որը Նապոլեոն Բոնապարտի կիսաառասպելական զինվորն էր։ Շարունակաբար մասնակցել է ֆրանսիական հեղափոխությանը և Նապոլեոնյան պատերազմներին (1799-1815)։ Չնայած, որ բոնապարտիզմը այնքան էլ մեծ ժողովրդականություն չէր վայելում 1815 թվականից հետո՝ Շովենը շարունակում էր մնալ Նապոլեոնի հավատարիմ հետևորդը՝ դարձածալում կրելով մանուշակ, ինչը հավատարմության նշան էր իր տապալված կայսերը։ Համաձայն առասպելի՝ Շովենը հավատարիմ էր մնում՝ չնայած աղքատությանը, անաշխատունակությանը և վիրավորանքներին։ Նա աստվածացնում էր կայսերը, նրան ամեն ինչում ճիշտ էր համարում և պատրաստ էր պատերազմել ամբողջ աշխարհի դեմ նրա կողքին։
Բոդավի

Բոդավի (վրաց.՝ ბოდავი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Դուշեթից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 15 մարդ։


== Ծանոթագրություններ ==
Սենտո (Կալվադոսի գավառ)

Սենտո (ֆր.՝ Cintheaux), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 188 մարդ, բնակչության խտությունը` 24.80 մարդ/կմ²։ Բնակավայրը զբաղեցնում է 7.58 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 16 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 131 աշխատունակ (15-64 տարեկան)  բնակիչ, որոնցից ակտիվ էին 96-ը, իսկ ոչ ակտիվները` 35։ Ակտիվության ցուցանիշը կազմում է 73,3 %։ 96 աշխատունակ մարդկանցից աշխատել է 90 անձ (47 տղամարդ և 43 կին)։ Գործազուրկ են եղել 6 անձ (1 տղամարդ և 5 կին)։ 35 անաշխատունակներից 12-ը եղել են աշակերտներ կամ ուսանողներ, 16-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուչանովո

Կուչանովո (ռուս.՝ Кучаново, բաշկիրերեն՝ Күсән), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 145 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոռու դու Շապեու

Մոռու դու Շապեու (պորտ.՝ Morro do Chapéu), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ժակոբինա գավառի կազմի մեջ։ Բնակչությունը կազմում է 36 484 մարդ՝ 2006 թվականի տվյալներով։ Գրավում է 5 531,854 կմ2 տարածք։ Բնակչության խտությունը՝ 6,6 մարդ/կմ²։
Քաղաքի տոնը նշվում է օգոստոսի 8-ին։


== Պատմություն ==
Քաղաքը հիմնադրվել է 1909 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 67.221.578,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.889,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,605 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։


== Արտաքին հղումներ ==
Área territorial oficial
Ստորին Տայժասու

Ստորին Տայժասու (ռուս.՝ Нижний Тайжасу), գետ Ռուսաստանում, հոսում է Կեմերովսկի շրջանում։ Գետի երկարությունը 10 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հորդանանյան արաբերեն

Արաբերեն լեզվի հորդանանյան դիալեկտ կամ հորդանանյան արաբերեն (արաբ․՝ اللهجة الأردنية‎‎‎‎), արաբերեն լեզվի արևելյան բարբառներից մեկը, որը ընդհանրացվում է սիրիա-պաղեստինյան արաբերենի հետ։
Չնայած սրա, ըստ որոշ հետազոտողների՝ այնուամենայնիվ հորդանանյան արաբերեը համարվում է սիրիա-պաղեստինյան արաբերենից անկախ։
Հորդանանյան արաբերենը համարվում է Հորդանանի թագավորության պաշտոնական լեզուն՝ օգտագործվում է պետական փաստաթղթերում և քաղաքացիական բնակչության շրջանակներում՝ որպես առօրյա լեզու։
Արաբերենի այս դիալեկտը կիրառական է միայն քաղաքային բնակչության շրջանում, քանի որ գյուղերում խոսում են բացառապես տեղական բարբառներով։
Հորդանանյան արաբերենը ունի երեք հիմնական տարատեսակներ՝ քաղաքային, գյուղական և բեդվինյան։


== Պատմություն ==
Արաբերեն բանավոր լեզուն հարյուրամյակների ընթացքում մշտապես ենթարկվել է փոփոխության, սակայն գրավոր լեզուն մնացել է նույնը։
Պատճառն այն է, որ արաբերենով է գրված սուրբ Ղուրանը, որի տեքստը փոփոխման ենթակա չէ։
Հորդանանյան արաբերենի հնչույթային կազմի կայունությունը պայմանավորված է հիմնականում խոսքի վանկատման առանձնահատկությամբ՝ այն հանգամանքով, որ խոսքում հնչույթը մշտապես գտնվում է նախորդ հնչույթի և իր սեփական ձայնավորումների շրջապատում, ինչը բացառում է հնչույթների անմիջական հարադրումը և սահմանափակում հնարավոր հնչյունափոխությունները։
Հորդանանի թագավորությունում գրական արաբերենի ուսումնասիրությունը գերազանցապես հիմնված է արաբական լեզվաբանական ավանդույթի սկզբունքների վրա։ 16-18–րդ դարերում ստեղծվում են քերականության և ոճաբանության ուսումնական ձեռնարկներ (հաճախ հին տրակտատների հիման վրա), կատարվում են բառարանագրական որոշ աշխատանքներ։


== Տե՛ս նաև ==
Թունիսյան արաբերեն
Եգիպտական արաբերեն


== Ծանոթագրություններ ==


== Գրականություն ==
М. С. Андронов, Л. Б. Никольский. Зарубежный Восток. Языковая ситуация и языковая политика. Справочник. — Наука, 1986. — 418 с.
Л. Масиель Санчес, В. Сусленков. Иордания. — 2013. — ISBN 9785457381766.
Նիկոլաևկա (գյուղ, Բորզնայի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Նիկոլաևկա գյուղում բնակվում էր 786 մարդ։ Բնակչության խտությունը կազմում էր 393 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերիեռ (Արդեշի գավառ)

Սերիեռ (ֆր.՝ Serrières), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1145 մարդ, բնակչության խտությունը` 289.14 մարդ/կմ²։ Բնակավայրը զբաղեցնում է 3.96 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևելք, Լիոն քաղաքից` 50 կմ հարավ, Պրիվա քաղաքից` 70 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 668 աշխատունակ (15-64 տարեկան) բնակիչ, որոնցից ակտիվ էին 503-ը, իսկ ոչ ակտիվները` 165։ Ակտիվության ցուցանիշը կազմում է 75,3 %։ 503 աշխատունակ մարդկանցից աշխատել է 430 անձ (249 տղամարդ և 181 կին)։ Գործազուրկ են եղել 73 անձ (28 տղամարդ և 45 կին)։ 165 անաշխատունակներից 42-ը եղել են աշակերտներ կամ ուսանողներ, 76-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Օնանո

Օնանո (իտալերեն՝ Onano), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 1061 մարդ(ըստ 2008 թվականի), բնակչության խտությունը կազմում է 43 մարդ/կմ²։ Փոստային ինդեքս՝ 1010։ Հեռախոսային կոդ՝ 0763։
Քաղաքի հովանավոր սուրբը Սուրբ Տրիֆոնեն է (San Trifone)։


== Համայնքի վարչակազմը ==
Հեռախոս։ 0763 78021
Էլեկտրոնային փոստ։ info@comune.onano.vt.it
կայք։ http://www.comune.onano.vt.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine.


== Ժողովրդագրություն ==


== Ծանոթագրություններ ==
Բանաստեղծություն

Բանաստեղծություն, գրական-գեղարվեստական ստեղծագործության տեսակ։ Բանաստեղծություն տերմինը հայերենում կիրառվում է մի քանի իմաստով.

Ամենատարածված ըմբռնմամբ բանաստեղծություն են կոչվում քնարական ոչ մեծ ծավալի գործերը, որոնք բացահայտում են որևէ զգացմունք, տպավորություն, խոհ (օրինակ` Դուրյանի, Մեծարենցի, Տերյանի բանաստեղծությունները)։
Հաճախ բանաստեղծություն են կոչվում առհասարակ չափածո ստեղծագործությունները՝ ի տարբերություն արձակ երկերի։ Այդ իմաստով, օրինակ, Հովհաննես Թումանյանն իր չափածո գործերի ժողովածուներն անվանել է «Բանաստեղծություններ», դրանց մեջ մտցնելով ոչ միայն քնարական ոտանավորները, այլև պոեմներն ու բալլադները։ Այս առումով «բանաստեղծությունը» նույնանիշ է պոեզիայի հետ։
Մինչև 19-րդ դարի վերջը հայ իրականության մեջ բանաստեղծություն ասելով հասկացել են նաև ընդհանրապես գեղարվեստական գրականություն։
Բանաստեղծություն, բանաստեղծական հասկացությունները փոխաբերական առումով կիրառվում են նաև կյանքի և արվեստի այն երևույթների նկատմամբ, որոնք աչքի են ընկնում իրենց գեղեցկությամբ ու ոգևորիչ ուժով։ Այդ իմաստով ևս բանաստեղծությունը նույնանիշ է պոեզիային։


== Տես նաև ==
Պոեզիա
Չափածո


== Աղբյուրներ ==
Էդ. Ջրբաշյան, Հ. Մախչանյան, Գրականագիտական բառարան, էջ 47
Ապիա

Ապիա Օվկիանիայում գտնվող կղզի-պետություն Սամոայի մայրաքաղաքն է, ամենամեծ քաղաքը, գլխավոր նավահանգիստը և առևտրական կենտրոնը։ 19 տարի եղել է Գերմանական Սամոայի մայրաքաղաքը։


== Քույր քաղաքներ ==
 Քոմփթոն, ԱՄՆ (2010)


== Ծանոթագրություններ ==
Ըմպելիք

Ըմպելիք, որպես սնունդ կամ հաճույքի համար խմվող հեղուկը։ Ըմպելինքները կարող են նաև մեծ դեր ունենալ մշակութային, կրոնական և սոցիալական (օր. սուրճ խմելը) կյանքում։ Ըմպելիքները լինում են տարբեր համի, գույնի, ձևի և այլ։


== Խմելու ջուր ==
Ջուրը՝ ըմպելիքների մեծամասնության հիմքն է, որոնք մարդկությունը օգտագործում է մաքուր, գազավորված կամ միներալիզացված վիճակում։


== Ոգելից խմիչքներ ==
Ոգելից խմիչքը էթանոլ պարունակող ըմպելիք է։ Հայտնի է, որ հնուց ի վեր մարդիկ ալկոհոլ են պատրաստել՝ խմորում առաջացնելով։ Ոգելից խմիչք են համարվում՝

Գինին,
Գարեջուրը,
Սիդրը,
Մեղրագինին,
Կոկտեյլը և այլն։


== Կաթնեղեն ==
Կաթնեղենը՝ ըմպելիք է կաթի հիման վրա, հիմնականում կովի։ Կաթնեղեն կարող է լինել՝

Կեֆիրը,
Թանը,
Մածունը,
Յոգուրտը և այլն։


== Հյութեր ==
Հյութը՝ ըմպելիք է ջրի և մրգի հիման վրա։ Հյութերը կարելի է պատրաստել համարյա ամեն մրգից։


== Գազավորված ==
Գազավորված ըմպելիքները հագեցված են ածխաթթվային գազով։ Գազավորված ըմպելիքներ են՝

Շամպայնը,
Կոլան,
Տոնիկը,
Գազավորված լիմոնադը և այլ


== Տես նաև ==
Սուրճ


== Ծանոթագրություններ ==
Ալեքսանդր Կոռնեյչուկ

Ալեքսանդր Եվդոկիմովիչ Կոռնեյչուկ (ուկրաիներեն՝ Олександр Євдокимович Корнійчук, մայիսի 12 (25), 1905, Խրիստինովկա, Ումանի շրջան, Կիևի նահանգ, Ռուսական կայսրություն - մայիսի 14, 1972(1972-05-14), Կիև, Ուկրաինական ԽՍՀ, ԽՍՀՄ), ուկրաինացի խորհրդային դրամատուրգ և հասարակական գործիչ, ԽՍՀՄ ԳԱ (1943) և ՈւԽՍՀ ԳԱ (1939) ակադեմիկոս, Խորհրդային աշխատանքի հերոս (1967 թվական), Խորհրդային Միության կոմունիստական կուսակցության անդամ 1940 թվականից։


== Ստեղծագործություն ==
Առաջին պատմվածքը («Նա մեծ էր», 1925) նվիրված է Վլադիմիր Լենինին։ Լայն ճանաչում է գտել «Էսկադրայի խորտակումը» (համամիութենական մրցույթի 2-րդ մրցանակ, 1933, հրտ. 1934) պատմահեղափոխական դրաման։
«Ճշմարտություն» (1937) պիեսում, ուկրաինական դրամատուրգիայում առաջին անգամ, ստեղծել է Լենինի կերպարը։ Լավագույն գործերից են «Պլատոն Կրեչետ» (1934, հրտ. 1935) և «Բոգդան Խմելնիցկի» (1939) պիեսները, որոնց համար 1941 թվականին ստացել է ԽՍՀՄ պետական մրցանակ։
«Ուկրաինայի տափաստաններում» (1941, ԽՍՀՄ պետական մրցանակ, 1942) կատակերգությամբ Կոռնեյչուկը սկսեց մի նոր ժանրային-թեմատիկ գիծ, որը զարգացվեց «Եկեք Զվոնկովո» (1946), «Բռնչենու պուրակ» (1950, ԽՍՀՄ պետական մրցանակ, 1951), «Դնեպրի վրա» (1960 թվական) կատակերգություններում։
Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ») գործողությունների տարիներին (1941-1945) Կոռնեյչուկը հանդես է եկել հրապարակախոսական հոդվածներով, գրել է «Պարտիզանները Ուկրաինայի տափաստաններում» (1941), «Ռազմաճակատ» (1942, ԽՍՀՄ պետական մրցանակ, 1943), «Միստր Պերկինսի առաքելությունը բոլշևիկների երկիր» (1944) պիեսները։ Ետպատերազմյան տարիներին Կոռնեյչուկը գրեց արդիական հարցեր շոշափող դրամատիկական մի շարք գործեր՝ «Մակար Դուբրավա» (1948, ԽՄՀՄ պետական մրցանակ, 1949), «Թևեր» (1954, «Ինչու էին ժպտում աստղերը» (1957), «Օրագրի մի էջ» (1964), «Սրտի հիշողությունը» (1969, ՈւԽՍՀ Տ, Շևչենկոյի անվան պետական մրցանակ, 1971)։
Եղել է ՈւԽՍՀ գրողների միության նախագահ (1938-1941 և 1946-1953), ԽՄԿԿ ԿԿ (1952) և Ուկրաինայի կոմկուսի ԿԿ անդամ 1949, ԽՍՀՄ I-VIII գումարումների Գերագույն խորհրդի պատգամավոր, ՈւԽՍՀ Գերագույն խորհրդի նախագահ (1959), ՈւԽՍՀ Նախարարների խորհրդի նախագահի տեղակալ (1953-1954), խաղաղության համաշխարհային խորհրդի և նրա բյուրոյի անդամ (1950 թվականից), խաղաղության համաշխարհային խորհրդի նախագահության անդամ (1959 թվականից)։
«Ժողովուրդների միջև խաղաղության ամրապնդման համար» լենինյան միջազգային մրցանակի դափնեկիր (1960 թվական)։ Պարգևատրվել է Լենինի 5 և 3 այլ շքանշաններով։


== Պիեսներ ==
«На грани» (1926)
«Каменный остров» (1930)
«Штурм» (1930)
«Фиолетовая щука» (1932)
«Гибель эскадры» (1933)
«Платон Кречет» (1934)
«Банкир» (1936)
«Правда» (1937)
«Богдан Хмельницкий» (1939)
«В степях Украины» (1941) - Экранизация в 1952 году
«Партизаны в степях Украины» (1942)
«Фронт» (1942)
«Миссия мистера Перкинса в страну большевиков» (1944)
«Приезжайте в Звонковое» (1946)
«Макар Дубрава» (1948)
«Калиновая Роща» (1950)
«Крылья» (1954)
«Почему улыбались звёзды» (1957)
«Над Днепром» (1960)
«Страница дневника» (1964)
«Расплата» (1965)
«Мои друзья» (1967)
«Память сердца» (1969)


== Ծանոթագրություններ ==
Լյուբովսկիե Դվորցի

Լյուբովսկիե Դվորցի (ռուս.՝ Любовские Дворцы), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեքսի համար հարաբերություն

Սեքսի համար հարաբերություն, միջանձնային հարաբերությունների տեսակ, որի նպատակն է ստեղծել կանոնավոր կամ անկանոն սեքսուալ շփում՝ առանց որևէ պաշտոնական պարտավորությունների։ Այսպիսի հարաբերություններում բացակայում են սիրային զգացմունքները և, որպես կանոն, զույգը չի պահպանում սեքսուալ հավատարմություն։
Այս կարգի հարաբերությունը պետք է տարանջատել բաց սիրային հարաբերություններից, որովհետև այս դեպքում զույգի մեջ բացակայում է խորը զգացմունքային կապը։ Ինչպես նաև պետք չէ խառնել մեկանգամյա սեքսի հետ, քանզի հարաբերությունները երկարաժամկետ են։
Սեքսուալ հարաբերություններ կարող են զարգանալ նաև ընկերների միջև, որոնք ժամանակ առ ժամանակ ունենում են սեռական կապ (այսպես կոչված արտոնությամբ ընկերներ, անգլ.՝ friends with benefits): Սովորաբար նման սեքսուալ հարաբերությունները գաղտնի են պահվում, քանի որ խաղընկերները գերադասում են ամուրի թվալ։ Սեքսի համար հարաբերությունները կարող են վերաճել հարաբերության այլ ձևերի, եթե զույգի միջև ձևավորվում են ռոմանտիկ զգացմունքներ։


== Տես նաև ==
Շահույթով ընկերներ (ֆիլմ)
Ավելին, քան սեքսը (ֆիլմ)


== Արտաքին հղումներ ==
Ընկերական սեքս. Հնարավո՞ր են հարաբերություններ առանց հարաբերությունների
Գուզովկա

Գուզովկա (ուկրաիներեն՝ Гузівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1904 թվականին։
2001 թվականի տվյալներով Գուզովկա գյուղում բնակվում էր 16 մարդ։ Բնակավայրը զբաղեցնում է 1,37 կմ² տարածք։ Բնակչության խտությունը կազմում էր 11,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավա Գարդներ

Ավա Գարդներ (անգլ.՝ Ava Gardner, դեկտեմբերի 24, 1922(1922-12-24)[…], Գրեբթաուն (Ջոնսթոն շրջան), Ջոնսթոն շրջան, Հյուսիսային Կարոլինա, ԱՄՆ - հունվարի 25, 1990(1990-01-25)[…], Վեստմինստեր, Մեծ Լոնդոն, Անգլիա, Միացյալ Թագավորություն), ամերիկյան դերասանուհի, 1940-ականների և 1950-ականների Հոլիվուդի ամենավառ աստղերից, ներկայացվել է «Օսկար» մրցանակի։


== Կենսագրություն ==
Ավա Գարդները ծնվել է 1922 թվականի դեկտեմբերի 24-ին, Միացյալ Նահանգների Սմիտֆիլդ քաղաքում։ Առաջին անգամ նկարահանվել է ռեժիսոր Ռոբերտ Լեոնարդի «Պարում էինք» կինոնկարում (1942): 1946 թվականին Գարդները ռեժիսոր Ռոբերտ Սիոդմակի «Մարդասպանները» կինոնկարով ճանաչվել է համաշխարհային էկրանում։ Ռեժիսոր Ջոզեֆ Լ. Մանկիևիչի «Ոտաբոբիկ կոմսուհին» (1954) կինոնկարով Գարդները բացահայտեց իր դերասանական վարպետությունը։ Նկարահանվել է Հենրի Կինգի «Կիլիմանջարոյի ձյուները» (1952), Հենրի Կոստերի «Մերկ Մախան» (1958) և Տերենս Յանգի «Մայերլինգ» (1969), Ջորջ Կյուքորի «Կապույտ թռչունը» ֆիլմերում։ Իր երկարամյա ստեղծագործական կյանքում Գարդները նկարահանվել է ավելի քան չորս տասնյակ ֆիլմերում, հատկապես ռեժիսորներ Վինսենթ Շերմանի «Միայնակ աստղ» (1952), Ջոն Ֆորդի «Մոգամբո» (1953), Մարկ Ռոբսոնի «Փոքրիկ խրճիթը» (1957), Նունալի Ջոնսոնի «Կարմիր հագած հրեշտակը» (1961), Ջոն Հյուստոնի «Ավետարանը» (1965), Պիեռ Պաոլո Պազոլինիի «Էդիպ Արքա» (1967) կինոնկարներում։
Նա ներառվել է Ամերիկյան կինոակադեմիայի կողմից կազմված Ամերիկյան բոլոր ժամանակների ֆիլմերի 100 մեծագույն աստղերի ցանկում։ Նրան համարել են XX դարի ամենագեղեցիկ դերասանուհիներից մեկը։ Ամուսնացած է եղել երեք անգամ, ընդ որում նրա ամուսիններից են եղել Միկի Ռունին և Ֆրենկ Սինատրան։


== Ֆիլմագրություն ==


=== Դերակատարումներ ===


== Ծանոթագրություններ ==
Աննա Վեքիլյան

Աննա Կոնստանդինի Վեքիլյան (հունիսի 18, 1983(1983-06-18), Երևան, Հայկական ԽՍՀ, ԽՍՀՄ), հայ բալետի արտիստ։


== Կենսագրություն ==
Աննա Վեքիլյանը ծնվել է 1983 թվականին, Երևանում։ 1992-2001 թվականներին սովորել է Երևանի պարարվեստի պետական ուսումնարանում, որտեղ նրան դասավանդել են Թերեզա Գրիգորյանը (դերասանի վարպետություն), Ելենա Արամովնան, Աշխեն Բոյաջյանը (բնորոշ պար), Լոլա Գյուրջյանը (դասական պար), Հովհաննես Դիվանյանը (դասական պար և զուգապար)։ 2001 թվականից որպես բալետի արտիստ աշխատում է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում։ Միաժամանակ, 2001-2006 թվականներին սովորել է Երևանի «Հրաչյա Աճառյան» համալսարանի միջազգային իրավունքի բաժնում՝ իրավագետ-միջազգայնագետի մասնագիտությամբ։ «Լեքս Փարթներս» ՍՊԸ-ում եղել է իրավաբան, «Ապագա» վերլուծական շաբաթաթերթում՝«Իրավունք» բաժնի լրագրող։


== Գործունեություն ==
2004 թվականից մենապարերով և գլխավոր դերերով հանդես է եկել բալետային և օպերային ներկայացումներում։ Հյուրախաղերով հանդես է եկել Մոսկվայում, Եգիպտոսում, Սիրիայում, Թուրքիայում, Միացյալ Արաբական Էմիրություններում, Բահրեյնում, Թունիսում, Քաթարում, Սանկտ Պետերբուրգում։


=== Բալետային ներկայացումներ ===


== Ծանոթագրություններ ==


== Արտաքին հղումներ ==
Ինչ են ցանկանում Օպերային թատրոնի արտիստները
Գործվածքների վերջնամշակում

Գործվածքների վերջնամշակում, լայն իմաստով՝ ապրանքային տեսք տալու համար տեքստիլ գործվածքների ազնվացում։ Գործվածքների վերջնամշակումը ընդգրկում է շոգեմշակումը, սպիտակեցումը, ներկումը, տպանախշումը, վերջնական շոգեմշակումը։ Հաճախ գործվածքների վերջնամշակում ասելով հասկանում են միայն վերջնական շոգեմշակում, գործվածքների ապրետավորում, միջնաթելի շեղվածքներն ուղղելով լայնացում, հարդարում, շոգեմշակում, փափկացում և այլն, ինչպես նաև գործվածքների վերջնամշակման հատուկ տեսակներ, որոնք գործվածքին հաղորդում են չճմրթվելու, չկծկվելու հատկություններ, անջրանցիկություն և այլն։
(594) Միրեյլե

(594) Միրեյլե (անգլ.՝ Mireille), աստերոիդ աստերոիդների հիմնական գոտում։ Հայտնաբերվել է 1906 թվականի մարտի 27-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,627645 ա. մ., առավելագույնը մոտենում է 1,7006 ա. մ. հեռավորության վրա և հեռանում 3,5547 ա. մ.։ Արեգակի շուրջ մեկ ամբողջական պտույտ է կատարում 1555,78 երկրային օրվա ընթացքում, իր ուղեծրով շարժվելով միջինում 0,231395 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 32,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(594) Միրեյլե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծատուր

Ծատուր` հայկական արական անուն է, Աստվածատուր անվան կրճատ ձևն է։ Պարսկական ծագումով -յան վերջավորության հետ կազմում է Ծատուրյան ազգանունը։


== Անունը կրողները ==
Ծատուր Աղայան (1912 թ. Փիփ գ., - 1982 թ. Երևան)` հայ պատմաբան


== Տե'ս նաև` ==
Ծատուրի կամուրջ


== Ծանոթագրություններ ==
Ռյոդերլանդ

Ռյոդերլանդ (գերմ.՝ Röderland), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 4358 մարդ (ըստ 2010 թվականի դեկտեմբերի 31-ի)։ Տարածքը կազմում է 46,06 կմ²։ Պաշտոնական կոդ՝ 12 0 62 410։
Քաղաքը բաժանված է 2 գյուղական շրջանների։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ
Նոիկատարո

Նոիկատարո (իտալերեն՝ Noicattaro), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 24379 մարդ (2008 թվականի տվյալներով), բնակչության խտությունը 577 մարդ/կմ²։ Զբաղեցնում է 41 կմ² տարածք։ Փոստային ինդեքս՝ 70016։ Հեռախոսային կոդ՝ 080։
Բնակչության հովանավոր սուրբ համարվում է Մադոննա դել Կարմինեն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 4784111
Էլեկտրոնային փոստ՝ info@comune.noicattaro.bari.it
Պաշտոնական կայք՝ http://www.comune.noicattaro.bari.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կատուն (այլ կիրառումներ)

Կատուն կարող է վերաբերել՝

Կատուն - գետ Ռուսաստանի Ալթայի երկրամասում։
Կատունի լեռնաշղթա - լեռնաշղթա Ալթայում։
Կատունի սառցադաշտ - սառցադաշտ Ալթայում։
(7894) Ռոջերս

(7894) Ռոջերս (անգլ.՝ Rogers), աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 6-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,571149 ա. մ., առավելագույնը մոտենում է 2,2385 ա. մ. հեռավորության վրա և հեռանում 2,9038 ա. մ.։ Արեգակի շուրջ մեկ ամբողջական պտույտ է կատարում 1505,88 երկրային օրվա ընթացքում, իր ուղեծրով շարժվելով միջինում 0,239064 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7894) Ռոջերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հաուցենբերգ

Հաուցենբերգ (գերմ.՝ Hauzenberg), Համայնք Գերմանիայում, Բավարիա երկրամասի վրա։
Հաշվետու է Ստորին Բավարիայի ադմինիստրատիվ շրջանին։ Մտնում է Պասաու շրջանի մեջ։ Բնակչությունը կազմում է 12060 մարդ (դեկտեմբերի 31, 2010 թվական)։ Զբաղեցնում է 82,82 կմ² տարածք։ Պաշտոնական կոդ- 09 2 75 126։


== Ծանոթագրություններ ==


== Արտաքին հղումներ ==
Պաշտոնական կայք